હવે વાત સોશિયલ મીડીયાની કરીએ તો ડીજીટલ માર્કેટીંગનો હાલમાં મહત્વપૂર્ણ ભાગ બની ગયું છે. અને આપના કંટેન્ટને ખૂબ જ પ્રચલિત અને પ્રખ્યાત બનાવી દે છે. આને માટે આપણે ફેસબુક, ટવીટર, લીંકડીન, ઈનસ્ટાગ્રામ, યુ ટયુબ, ગુગલ પ્લસ જેવી સોશિયલ ચેનલ્સને પસંદ કરવાની હોય છે. અને ક્યા દિવસે અને કેવા સમયે બધુ વાઈરલ કરવું તે પણ એટલું જ મહત્વનું હોય છે. સોશિયલ મીડીયામાં માર્કેટીંગ કરતી વખતે ધ્યાનમાં રાખવાની બાબત એ હોય છે કે આપ ફોલોબેક આપતા રહો અને ઈન્ટરેકટ કરતા રહો “કીપ ધ સોશિયલ ઈન સોશિયલ મિડીયા” ટવીટરમાં ૧૦૦ કેરેકટર થી જો ઓછું લખાણ હોય તો તે ૧૭% વધારે એંગેજમેન્ટ મેળવે છે. વધારે પડતી આપની વેબસાઈટ કે કંટેન્ટને શેર કરવું ન જોઈએ અને કોમેન્ટ કે મેસેજમાં આવેલા નેગેટીવ કે પોઝીટેવ કવેરીના ફીડબેક આપવા જોઈએ. ઓલ એન્ડ ઓલ લાસ્ટમાં ડીજીટલ માર્કેટીંગ થકી આપની કે આપના બિઝનેશની રેપ્યુટેશન બીલ્ડ થવી જોઈએ. અન્ય હરીફ કંપનીઓથી આપ આ ક્ષેત્રમાં બે ડગલા આગળ છો તેવો આભાષ ડીઝીટલ માર્કેટીંગ કરતી વખતે ઉભો થવો જોઈએ. વાત કંટેન્ટ ક્રિએટ કરવાની કરીએ તો કંટેન્ટ હંમેશા ઓરીજનલ હોવો જોઈએ. તેમની હેડ લાઈન ખુબ જ એટ્રેકટીવ હોવી જોઈએ. ૮૦% માત્ર આપણી હેડલાઈન જોઈને ન આગળ વધવાનું પસંદ કરે છે. ૨૦% લોકો જ સંપૂર્ણ વાંચતા હોય છે. કંટેન્ટ ઈમેજ સાથે એકશનમાં હોય તેનું ધ્યાન રાખવું જોઈએ. વધુ અસરકારક બનાવવા માટે આકર્ષક ઈમેજ તથા સુંદર વિડીયો બનાવી શકાય. અને સોશિયલ મીડીયામાં ચાલતા ટ્રેન્ડને ટ્રેક કરીને વાઈરલ કરવા જોઈએ. આપના કંટેન્ટને ટ્રેન્ડસ માટે મુખ્યત્વે ટવીટર, ઈનસ્ટાગ્રામ, ફેસબુક, ગુગલ પ્લસ નો અભ્યાસ કરી લેવો જોઈએ. આપે કરેલ પોસ્ટની રીચ કેટલી થઈ અને આપનું કેટલું માર્કેટીંગ થયું છે તે જોવા માટે આ ગુગલ એનાલીસ્ટીક માં યુ. આર. એલ. ટ્રેકીંગ, ઈવેન્ટ ટ્રેકીંગ, ગોલ કન્વર્સવસ અને ફેસબુક ઈન માઈટસ, ટવીટર એનાલીસ્ટીક અને ઓપન સાઈટ એકસપ્લોલટ નો ઉપયોગ કરી શકો. આવી રીતે આપ ડીજીટલ માર્કેટીંગમાં કદમ રાખીને સાવ નજીવા ખર્ચે આપના ધંધા રોજગારને કે ખુદની બ્રાંન્ડને વિશ્વ પ્રસિધ્ધ કરી શકો છો. જરૂર પડતી હોય છે માત્ર થોડા સમયની અને થોડી વ્યવસ્થિત માહિતીની તો નાના માટે હજારો સાઈટ આપને માર્ગદર્શન આપવા માટે હંમેશા તૈયાર હોય છે. આપે માત્ર સાચુ માર્ગદર્શન મેળવી અને વ્યવસ્થિત પ્લાન બનાવી તેનું ઈમ્પ્લીમેન્ટ કરવાનું હોય છે. તો હવે રાહ શું જોવો છો આજે જ આપનું ફેસબુક આઈડી – ફેસબુક પેઈજ – ટવીટર હેન્ડલ – લીંકડીન – ગુગલ અને ઈનસ્ટાગ્રામ ખોલી નાખો એ પહેલા કે કોઈ તમારૂ યુઝરનેઈમ લઈ લે. વેબસાઇટ ના હોય તો આજે જ બનાવરાવી લો અને આજના સમયમાં આના વિના બિલકુલ ચાલવાનું નથી. જો આપ પાછળ રહેશો તો ફલીપકાર્ટ, એમેઝોન અને સ્નેપડીલ જેવી મલ્ટીનેશનલ કંપનીઓ આપના રોજગાર ધંધાને ખૂબ મોટો આંચકો આપશે. માટે સમય સાથે તાલ મેલાવીને આપના બિઝનેશના શકય હોય તેટલું ડીજીટલ બનાવી તેનું ડીજીટલ માર્કેટીંગ જાતે જ શરૂ કરી દેવું જોઈએ.